ສານ ສະຫະລັດ ລົບລ້າງ ການທ້າທາຍ ກ່ຽວກັບ ຄົນເຂົ້າເມືອງ ໃນລັດ Arizona
ການ​ຕັດສິນ​ຂອງສານຊັ້ນ​ຕົ້ນຕໍ່ ​ຜູ້​ພິທັກ​ສັນຕິ​ລາດ​ເມືອງ Maricops ວ່າ ທ່ານ Joe Arpaio ບໍ່​ມີ​ເຫດຜົນ​ພຽງພໍ ໃນການທ້າ​ທາຍ ການ ​ປະຕິບັດໜ້າ​ທີ່ຂອງ ປະ​ທາ​ນາ​ທິບໍດີ.
ສານລັດຖະບານກາງ ສະຫະລັດ ໄດ້ລົບລ້າງການຟ້ອງຮ້ອງ ຈາກຜູ້ພິທັກສັນຕິລາດຄົນນຶ່ງຂອງ ລັດ Arizona ຜູ້ທີ່ອ້າງວ່າ ການໃຊ້ອຳນາດບໍລິຫານຂອງ ປະທານາທິບໍດີ Barack Obama ກ່ຽວກັບຄົນເຂົ້າເມືອງນັ້ນ ບໍ່ຢູ່ໃນກົດໝາຍ ລັດທະທຳມະນູນ ສານຊັ້ນຕົ້ນ ວໍຊິງຕັນ ທີ່ເປັນສານອຸທອນຂອງ ສະຫະລັດ ໃນວັນສຸກວານນີ້ ເຫັນດີວ່າ ການຕັດສິນຂອງສານຊັ້ນຕົ້ນ ຕໍ່ຜູ້ພິທັກສັນຕິລາດເມືອງ Maricops ທ່ານ Joe Arpaio ນັ້ນບໍ່ມີເຫດຜົນພຽງພໍ ໃນການທ້າທາຍຕໍ່ການ ປະຕິບັດ ໜ້າທີ່ຂອງ ປະທານາທິບໍດີ ຮອງໂຄສົກທໍານຽບຂາວ ທ່ານ Eric Schutz ກ່າວໃນວັນສຸກວານນີ້ວ່າ “ພວກເຮົາພໍໃຈ” ຕໍ່ການຕັດສິນຂອງສານ ທ່ານກ່າວວ່າ ສານ “ຮັບຮູ້ຢ່າງຖືກ ຕ້ອງວ່າ ລັດຖະທຳມະນູນ ບໍ່ອະນຸຍາດໃຫ້ ສານລັດຖະບານກາງຮັບຟັງການ ຟ້ອງຮ້ອງ ທີ່ອ້າງອີງໃສ່ການກ່າວຫາ ທີ່ບໍ່ມີຄວາມຈິງ ທ່ານ Schultz ກ່າວວ່າ ທຳນຽບຂາວ “ຈະສືບຕໍ່ປະຕິບັດໄປສູ່ການແກ້ໄຂ ທ້າທາຍດ້ານ ກົດໝາຍ ເພື່ອໃຫ້ລັດຖະບານສາມາດ ເຄື່ອນໄຫວໄປໜ້າກັບການ ນຳໃຊ້ນະໂຍບາຍ ຂອງ ປະທານາທິບໍດີ ທີ່ເຫັນວ່າມີເຫດຜົນຕໍ່ນະໂຍບາຍຄົນເຂົ້າເມືອງ ຜູ້ພິພາກສາ ທ່ານນາງ Nina Pillard ຂຽນໃຫ້ແກ່ຄະນະຜູ້ພິພາກສາສາມທ່ານ ກ່າວວ່າ ການທຳນາຍຂອງ Apraio ທີ່ມີອັດຕາການກະທຳຜິດສູງຂື້ນ ແລະ ການເພີ້ມພົນລະເມືອງ ຢູ່ໃນຄຸກ ເວລາໃດທີ່ການປະຕິບັດຂອງ ປະທານາທິບໍດີ ອອກນຳໃຊ້ “ອ້າງອີງຕາມຄວາມ ສົງໄສ ແລະກົງກັນຂ້າມກັບຄວາມຮູ້ທີ່ແທ້ຈິງ ” ພາກຕາເວັນຕົກສຽງໃຕ້ຂອງ ລັດ Arizona ສະຫະລັດ ທີ່ມີຊາຍແດນກັບ Mexico ທ່ານ Larry Klayman ທະນາຍຄວາມຂອງ ທ່ານ Arpaio ກ່າວວ່າ ທ່ານ ມີແຜນຈະ ອຸທອນການຕັດສິນຂອງສານ ຕໍ່ສານສູງສຸດ ການປະຕິບັດໃຊ້ອຳນາດບໍລິຫານຂອງ ປະທານາທິບໍດີ ກ່ຽວກັບຄົນເຂົ້າເມືອງ ທີ່ໄດ້ ປະກາດໃນເດືອນພະຈິກທີ່ຜ່ານມາ ຈະສະເໜີອະນຸຍາດໃຫ້ເຮັດວຽກ ຊົ່ວຄາວ ແລະຍົກ ເລິກການຂົ່ມຂູ່ທີ່ຈະເນລະເທດ ຄົນເຂົ້າເມືອງຜິດກົດໝາຍ 5 ລ້ານຄົນ